**АКТИВНОСТИ И ПРОЦЕДУРЕ У ВЕЗИ СА ЗАШТИТОМ ЖИВОТНЕ СРЕДИНЕ У ОКВИРУ LIID ПРОЈЕКТА**

**1. Укључивање елемената животне средине у процес консултација са грађанима**

Јединица локалне самоуправе (ЈЛС) је у обавези да **обавести јавност о намери**   **припреме и реализаицје LIID пројекта**, са посебним освртом на активности које могу утицати на стање и чиниоце животне средине.

Детаљне информације у вези са обавезама по питању укључивања грађана доступна је у документу: "Укључивање грађана и друштвена процена у оквиру LIID пројекта: Ваше обавезе и кључ успеха" .

**2. План управљања заштитом животне средине и социјалним окружењем (ЕСМП)**

Поред обавезе поштовања националног законодавства у области животне средине, Пројекат LIID уводи нови елемент: **План управљања заштитом животне средине и социјалним окружењем (ЕСМП) односно ЕСМП Контролну листу**.

У складу са принципима LIID пројекта, након потписивања Грант уговора (ГА), Пројекат LIID израђује и доставља ЈЛС:

* ЕСМП (Environmental and Social Management Plan) или
* ЕСМП Контролну листу, у зависности од сложености пројекта.

Оба документа садрже идентификоване потенцијалне ризике, али и програме и мере за ублажавање и/или избегавање штетних ризика и утицаја на животну средину и информације о одговорном ентитету за сваку појединачну меру и програм.

ЈЛС има следеће обавезе:

* проверава садржај и објављује ЕСМП/ЕСМП Контролну листу на својој интернет страници у оквиру дела посвећеног LIID пројекту;
* допуњује ЕСМП/ЕСМП Контролну листу са информацијама о јавним консултацијама, пре расписивања јавне набавке;
* користи допуњену верзију у оквиру документације за јавну набавку и постави на интернет страници.

**3.** **Спровођење мера у складу са ЕСМП/ЕСМП Контролном листом**

У складу са ЕСМП/ЕСМП Контролном листом, ЈЛС је у обавези да, између осталог:

1. Обезбеди поштовање прописа наведених у Делу 1, као и да информише извођача радова да је у обавези да приложи потписану Изјаву о правној и регулативној усглашености из Прилога 6, као део документације којом се пријављује за учешће у јавној набавци;
2. Да поштује и предочи извођачу радова мере ублажавања прописане у Делу 2;
3. Да поштује и укаже свим релевантним странама на Мере мониторинга из Дела 3;
4. Да обезбеди правовремену припрему Плана управљања саобраћајем за специфичну локацију у складу са смерницама из Прилога 3 и обвестити јавност о изменама у саобраћају и алтернативама.

**4. Кључни аспекти везани за животну средину**

|  |
| --- |
| **Очување зелених површина и дрвећа**  Сеча стабала и уклањање зеленила могуће је само уколико је препоручено и аргументовано у оквиру извештаја о валоризацији постојеће вегетације, који је саставни део техничке документације (потребно га је урадити у току планирања активности). Разлози за сечу морају бити јасно наведени и оправдани, укључујући и прецизну информацију о постојећем броју стабала и оних предвиђених за сечу, постојеће површине под зеленилом и површине након пројектних активности. Потребно је да извештај о валоризацији буде наведена и врста биљака и дрвећа које ће бити посађено.  Кумулативни број стабала и зелених површина на крају интервенције мора бити већи од оног пре почетка интервенције (посечено:укупни број стабала пожељно је да буде 1:3)  Уколико током радова дође до оштећена стабала која нису предвиђена за сечу, те их је непланирано потребно исећи неопходно је да то буде забележено у документацији за споровођење пројекта и да о томе буде обавештена јавност (начини комуникације су избор ЈЛС)  **Додатне мере у области заштите животне средине**  Потребно је прибавити услове/сагласност надлежног Завода за заштиту природе пре почетка извођења радова уколико је за специфичну локацију потребно (заштићено подручје, станиште заштићених врста и сл).  Потребна је правовремена израда Плана управљања грађевинским отпадом у току извођења радова на изградњи објекта, односно на рушењу, односно уклањању објекта, односно дела објекта, али и обезбеђење услова за руковањем другим врстама отпада у складу са законом.  Потребно је поставити лако доступне информације о Жалбеном механизму и знакове упозорења/путоказе тако да градилиште буде јасно видљиво, а јавност упозорена на све потенцијалне опасности. |